google/wiki40b huggingface dataset:
Rødspettegneis

Dannelse

Steinen ble dannet for ca. 1 100 mill. år siden i en stor fjellkjede som nå er en del av Sørlandet.
Steinen består av rødbrun granat, sort amfibol og glimmer, mørke metalliske jernmineraler, lys kvarts og feltspat. Den mørke farven fremkom da væsker strømmet gjennom en sprekk i fjellet. Væskene reagerte med steinen, «spiste opp» kvartsen, og omgjorde granatene til amfibol i de nærmeste par centimetrene.

Navnet

Steinstrukturen kan minne om kamuflasjefarven på en flyndre, og sammen med de røde granatene kan strukturen minne om skinnet på en rødspette.

Bruk

Stein fra Haslatangen ble tatt ut i perioden 1890–1940 og brukt som gravstein. Uttaket av steinen var lite, og ble kun brukt på de lokale kirkegårdene på Sørlandet.
Prostier i Norge

Prosti er er ett av forvaltningsnivåene i Den norske kirke og flere andre kirkesamfunn som ledes av en prost. Hvert prosti er underlagt et av landets bispedømmer og består av ett eller flere kirkesogn.
I Den norske kirke er landets elleve bispedømmer delt i 102 prostier. Det prostiet som omfatter bispedømmets domkirke, kalles et domprosti; det er således elleve domprostier i Norge. Det er rundt ti prostier i hvert bispedømme. Prosten eller domprosten er den øverste geistlige leder i et prosti. Proster i Den norske kirke ble utnevnt av Kongen i statsråd inntil grunnlovsendringen av 21. mai 2012.
Døvemenighetene i hele landet utgjør et eget prosti under Oslo bispedømme. Det finnes også et ikke-territorielt avgrenset prosti, det som omfatter feltpresttjenesten. Prosten for feltprestkorpset holder til på Akershus festning, og er under tilsyn av Oslo biskop.
Dette er en oversikt over prostier i Den norske kirke, gruppert under hvert enkelt bispedømme.
Shirley Temple (cocktail)

Shirley Temple er en alkoholfri cocktail med sitron-lime brus, ingefær brus og en dash grenadine som ligger i bunn, toppet med ett kirsebær og en skive sitron eller appelsin. Den serveres iblant til barn som spiser med eldre, for å la dem dele opplevelsen av å drikke en cocktail.
Drinken ble funnet opp på Royal Hawaiian Hotel i Honolulu, Hawaii. Den er oppkalt etter den berømte barneskuespillerinnen Shirley Temple, som ofte bodde på hotellet og spiste med andre kjendiser i restauranten.
Primera División 1986–1987

Primera División 1986-87 var den 56. sesongen i spansk fotball siden ligaen ble innført. Sesongen ble innledet 30. august 1986 og avsluttet 21. juni 1987. Hugo Sánchez fra Real Madrid ble toppscorer for 3. sesong på rad, med 34 ligamål.  Real Madrid vant sin 22. ligatittel denne sesongen.
11 sanger til

11 sanger til er et musikkalbum med Marit Mathiesen, utgitt i februar 2001.
Gul musikk

Gul musikk (kinesisk: 黄色音乐 （黃色音樂） pinyin: Huáng Sè Yīn Yuè, kantonesisk: wong sik jam ngok) eller (黃歌 （黃歌）, Huáng Gē, wong go) var en karakterisering som ble benyttet for å beskrive de tidligere stadier av kinesisk populærmusikk i Shanghai i Kina under 1920-, 1930- og 1940-årene.
Ordet/fargen gul kan på kinesisk ha en konnotasjon til pornografi og sex.
Det kinesiske kommunistparti betraktet popmusikk som obskjøn, seksuelt uanstendig og karakteriserte shidaiqu og senere C-pop-sjangeren som dette. uttrykket ble benyttet vedvarende frem til Kulturrevolusjonen var over.
Banksøyene

Banksøyene (Banks Islands) er en øygruppe i det nordlige Vanuatu. Øygruppen utgjør sammen med Torresøyene (Torres Islands) den nordlige delen av provinsen Torba. Banksøyene ligger cirka 40 km nord for Maewo og inkluderer øyene Gaua og Vanua Lava, som er blant de 13 største øyene i Vanuatu. Landområdet omfatter cirka 780 km².
Aust-Agder Distriktslag for Idrett

Aust-Agder Distriktslag for Idrett (stiftet 28. april 1919) var et organisasjonsledd under Norges Landsforbund for Idrett 
og et fellesorgan for idrett i Aust-Agder i perioden 1919-1940.
Aust-Agder Distriktslag for Idrett ble dannet sammen med 20 andre distriktslag i 1919. I 1945 ble distriktslaget slått sammen med Aust-Agder Arbeideridrettskrets til
Aust-Agder Idrettskrets.
Toshihiro Uchida

Karriere

Toshihiro Uchida startet sin profesjonelle karriere i Nagoya Grampus Eight i 1995. Han har også spilt for Cerezo Osaka.
Kortbaneløp på skøyter under Asiatiske vinterleker 1990

Kortbaneløp på skøyter under Asialekene 1990. Kortbaneløp på skøyter var en av flere sporter under de andre Asiatiske vinterleker som ble arrangert i Sapporo i Japan. Det var ti øvelser, fire individuelle og en stafett for menn og detsamme for kvinner. Konkurransene ble avviklet i mars 1990. Kina ble beste nasjon med fem gullmedaljer foran Sør-Korea med fire.
Tadsjikistans nasjonalbank

Tadsjikistans nasjonalbank (tadsjikisk: Бонки миллии Тоҷикистон) er sentralbanken i Tadsjikistan.
Sentralbanken er en statseid, men selvstendig juridisk enhet, som rapporterer til underhuset. Myndighetene kan derfor heller ikke intervenere i sentralbankens aktiviteter.

Målsettinger

Sentralbanklovens artikkel 3 definerer sentralbankens primære mål til å være å stabil verdi (kjøpekraft) av landets valuta. Dernest skal sentralbanken sørge for at vilkårene for penger, kreditt og valuta er til stede for at landet skal oppnå en bærekraftig økonomisk utvikling og integrasjon med verdensøkonomien.
I tillegg skal sentralbanken utvikle og styrke landets banknæring og sørge for et fungerende system for oppgjør av verdipapirer.

Sentralbanksjef

Pr august 2017 er Nurmahmadzoda Jamshed sentralbanksjef («Chairman»). Han overtok etter Shirinov Abdujabbor i mai 2015.
Shelby County kraftverk

Shelby County kraftverk er et varmekraftverk i Shelby County i Illinois, USA. Anlegget har en installert produksjonskapasitet på 474 MW, fordelt på 8 like store turbiner. Operatør er energiselskapet Reliant Energy Wholesale Co. 
Kraftverket stod ferdig utbygd i 2001. Brenselkilden er naturgass, subsidiært brukes  fyringsolje.
Haugfjell (Brøtsø)

Haugfjell er en ås på Brøtsø i Færder kommune. Den befinner seg sørvest på øya, nede ved kysten. Ved foten av Haugfjell ligger Espevika. Åsens høyeste punkt er på om lag 51 meter over havet.
Fylkesvei 3638

Fylkesvei 3638 går mellom Kroken og Tørvolt i Grimstad kommune. Veien er 980 meter lang.
Før 1. januar 2010 hadde veien betegnelsen fylkesvei 45.
Frem til 2019 hadde veien betegnelsen Fylkesvei 55.
Crossfaith

Crossfaith (japansk: クロスフェイス) er en japansk metalcore/industrial metal-gruppe, grunnlagt i Osaka i 2006.
Den rette gate

Den rette gate (latin: Via Recta, arabisk: الشارع المستقيم, Al-Shāri‘ al-Mustaqīm), kjent i Det nye testamente som gaten som kalles Den rette (gresk: τήν ῥύμην τήν καλουμένην εὐθείαν), er den gamle decumanus maximus, den romerske hovedgate, i Damaskus i Syria. Den løper fra øst til vest gjennom gamlebyen. Apostelen Paulus (Saulus fra Tarsos) bodde i et hus ved Den rette gate i følge Apostlenes gjerninger (9,11).
Basse danse

Basse danse (fransk. «lav dans», også bassedanse; italiensk bassa danza eller bassadanza, flertall bassedanze) var en langsom, majestetisk dans som var utbredt i europeiske fyrstehoff på 1400- og 1500-tallet. Betegnelsen bas («lav» i motsetning til haute danse) skyldes at dansetrinnene ble utført med føttene langs gulvet, dvs uten hopp og sprang.
På 1400- og 1500-tallet var basse danse en egen danseform med temmelig fastlagte trinn og figurer. Senere ble begrepet brukt om alle langsomme hoffdanser, som pavane og den senere sarabande. Disse dansene ble vanligvis kombinert med en raskere haute danse som etterdans. Basse danse i snever forstand dannet et par med tourdion, på samme som pavane med gaillarde og allemande med courante.
Den tidligste dokumenterte bruken av uttrykket basse danse stammer fra et oksitansk dikt av Raimon de Cornet fra rundt 1320. Beskrivelser av basse danse finnes hos Domenico da Piacenza (1455), Guglielmo Ebreo og Antonio Cornazzano. Pierre Attaingnant (1529, 1530, 1547–1557), Tielman Susato (1551) og Orchésographie (danseanvisninger) Thoinot Arbeau (1588) inneholder komponerte basse danse-melodier.
Heinrich Cornelius Agrippa

Liv

Om Agrippas liv vet vi at han studerte han jus, medisin, teologi og magiske vitenskaper ved Universitetet i Köln. Og at han kunne skaffet seg en lysende karriere, om han hadde forvaltet sine dager på en annen måte. I sene tenår ble nemlig Agrippa ansatt som hoffsekretær for keiseren av det tysk-romerske riket, Maximilian I. Keiseren brukte Agrippa som spion og sendte ham på oppdrag til forskjellige universiteter i Europa. Han knyttet mange kontakter. Ikke alle var til keiserens begeistring. I det lange løp fikk dette konsekvenser.
Agrippa hadde den uvanen at han ble uvenner med feil folk. Spesielt med munker. De hadde lite til overs for Agrippas interesse for den hebraiske kabbala. Og siden en selvbevisst mann stod for sine meninger, fikk Agrippas pågående krangel med kirkens folk stor innvirkning på hans yrkesmessige utøvelse. Han måtte rett som det var i all hast rømme en by, og en stilling, for å unngå å bli møtt med trusler om inkvisisjonen. Men i de periodene han fikk litt tid på seg; underviste han i teologi ved universitetet i Köln og i okkultisme ved universitetet i Pavia, var hofflege for dronningmoren i Frankrike, grevinnen av Angoulême: Louise av Savoia. Han var offentlig anklager i Metz og drev utstrakte studier i alkymi og astrologi. Før en ny krangel med kirkens menn førte til en ny hastig avreise. Og slik ble et liv levd; på kryss og tvers gjennom Europa. 
Som ikke dette var nok ble Agrippa enkemann etter to koner, ruinert av den tredje; slik at han også fikk se gjeldsfengselets murer fra innsiden. (Hvor mange barn som døde underveis tier heldigvis historien om.) .

Mannen og mytene

Cornelius Agrippa var myteomspunnet i hele sitt voksne liv. Der han dro gjennom Europa gikk ryktet foran ham, om at han gjorde opp regningen med skjell. Det vil si: For den som mottok betalingen både så og kjentes den, som ekte gullmynter. Men når trollmannen dro sin vei, forsvant trolldommen med ham, og gullmyntene ble til skjell. 
Det ble også fortalt om en av Agrippas studenter, at han greide å sjarmere til seg nøkkelen til Agrippas arbeidsværelse, av hans kone. Vel inne i rommet begynte studenten å lese fra en bok som lå oppslått på lesepulten. Hvorpå en demon ble påkalt. Studenten var imidlertid så opptatt med sin lesning at han ikke la merke til den. Demonen stod og ventet på å bli kommandert. Og da det ikke kom noen kommando, ble den så rasende at den kvalte studenten. 
Da Agrippa kom hjem, og fant den døde, skjønte han jo at han ville få et forklaringsproblem. Så historien forteller at Agrippa påkalte demonen på ny. Agrippa kommanderte den til å blåse så meget liv i sin tidligere elev som mulig var, og deretter om å sette den i bevegelse ute på torvet. Demonen adlød. Greide å få noen minutters liv inn i kroppen, og sette liket på torvet. Der vandret tilsynelatende studenten rundt slik at alle kunne se, til det ikke var mer liv igjen. Da falt studenten om blant folkemengden. Under likskuet kom det imidlertid for en dag at livet var berøvet ved kvelning. Agrippas forklaringsproblem ble høyst tilstedeværende. Han kunne bare vinke farvel til et nytt universitet, en ny stilling og en ny by.
Hutgyi-demningen

Hutgyi-demningen er en demning med et vannkraftverk under utbygging i elva Salween, i Myanmar (Burma). Utbyggingen startet i 2009 og skal etter planene være ferdig i 2013.
Totalt installert vannkrafteffekt blir 600 MW, men dette skal økes til 1.200 MW etter eksisterende planverk. Årsproduksjonen skal være 3,82 TWh elektrisk kraft. Dette blir et av verdens 400 kraftigste vannkraftverk.
Mobile IP

Mobile IP er en internettarkitektur med tilhørende protokoll for å støtte mobile enheter i nettet. Mobile IP er definert i RFC 3344 (IPv4) samt RFC 3775 (IPv6).
Mobile IP tillater ruting av IP-datagrammer over Internett. Alle mobile noder identifiseres med en hjemmeadresse, uavhengig av hvor enheten fysisk befinner seg. Når en node befinner seg utenfor sitt hjemmenettverk, vil den ha en care-of address (CoA), som gir informasjon om nodens nåværende posisjon.
Mobile IP spesifiserer hvordan en node registreres hos sin hjemmeagent, og hvordan hjemmeagenten ruter datagrammer til den mobile noden gjennom en tunnel. Mobile IP muliggjør effektiv og skalerbar roaming over Internett. Ved bruk av Mobile IP så kan noder endre sitt tilkoblingssted til Internet uten å måtte endre sin IP-adresse. Dette medfører at noden kan beholde tilkoblinger på transportlagret eller høyere lag når noden flytter seg og bytter tilkoblingspunkt.
Sikkerhet har vært svært viktig under utvikling av Mobile IP-standarden.
Gilbert

Etymologi

Gilbert er en engelsk og tysk kortform av det gammelhøytyske navnet Gisilberth, som er dannet av gisil, «pant, gissel», og beraht, «lys, skinnende».
Angelo Anquilletti

Landslaget

Han deltok i flere internasjonale turneringer for Italia. Han ble europamester i fotball i 1968.
James Hepburn, 4. jarl av Bothwell

James Hepburn (født cirka 1536, død 14. april 1578) var en skotsk adelsmann, kjent som jarlen av Bothwell. Han endte sitt liv som statsfange i Danmark.
Han er den antatte gjerningsmannen for mordet på Maria Stuarts mann lord Darnley i 1567. Han ble gift med henne etterpå, noe som vakte så stor oppmerksomhet at hun måtte abdisere fra Skottlands trone. Hepburn flyktet til Norge, hvor han ble arrestert for brudd på et tidligere ekteskapsløfte til en norsk adelsdame, Anna Rustung, datter av Christoffer Trondsen. Fra 1567 var Hepburn statsfange i Danmark, blant annet på Malmøhus, men det meste av tiden på Dragsholm slott, hvor han satt fengslet fra 1573 til sin død i 1578. Han ble bisatt i Fårevejle kirke, hvor et mumifisert lik har helt siden 1858 blitt ansett å være hans.

Liket

I mai 2006 ble det uenighet om jarlens endelige hvilested. I Skottland ønsket en av jarlens etterkommere å få jarlen tilbake til fødelandet. Det var likevel ingen i Danmark som mente at dette var en god idé. Jarlen av Bothwell oppfattes både som en del av områdets og av Danmarks kultur og historie. Det sies at jarlen av Bothwell hjemsøker Dragsholm slott.
Tea Time

Tea Time er en kampanje som ble lansert av Antirasistisk Senter den 8.mars 2011. Kampanjen gikk ut på at norske muslimer skulle invitere ikke-muslimer hjem til seg for at de kunne bli bedre kjent med hverandres kulturer. 
I utgangspunktet var det tenkt at kampanjen bare skulle vare i én uke i mars 2011. Pågangen ble derimot større enn forventet og dabbet heller ikke av. Etter terrorangrepene i Norge den 22. juli 2011 var det voldsom stor pågang av personer og familier som ønsket å delta i et teselskap. Interessen kom fra alle lag av folk, og både unge familier og eldre mennesker ønsket å delta. Det ble helt klart arrangert flest teselskaper i Osloregionen, men også i Stavanger og Kristiansand var det svært stor pågang.
I juni 2013 ble det arrangert et teselskap på Litteraturhuset hvor blant annet Kronprins Haakon var gjest. Dette arrangementet markerte slutten på kampanjen. Det ble i løpet av denne perioden arrangert over 3500 teselskaper i private hjem, samt mange større offentlige teselskaper som det i Litteraturhuset. I mars 2011 deltok også Dronning Sonja og Kronprinsesse Mette-Marit i et teselskap hjemme hos familien Adampour på Grünerløkka. 
Antirasistisk Senter opprettet kampanjen med et ønske om at nordmenn skulle få et bredere bilde av norske muslimer enn det som ellers får plass i mediene. Gjennom teselskapene kunne man fortelle, lytte til hverandre, dele egne erfaringer og verdier for å på denne måten bryte ned fordommer og fremmedfrykt. Bakgrunnen for initiativet er det at statistikk viser at de fleste etniske nordmenn ikke har venner og bekjente i minoritetsmiljøene. Etniske nordmenn som derimot kjenner personer fra disse miljøene har mindre fordommer.
Lunar Reconnaissance Orbiter

Lunar Reconnaissance Orbiter (LRO) er en amerikansk romsonde som skal utforske månen i forkant av nye bemannede landinger i Constellation-programmet. Den ble skutt opp 18. juni 2009 med en Atlas V rakett fra Cape Canaveral i Florida. Romsonden gikk inn i bane rundt månen 23. juni 2009.
Romsonden ble bygget av NASAs Goddard Space Flight Center.

Instrumenter

Romsonden vil ha seks ulike instrumenter og et teknologi-demonstrasjon, for å gjennomføre undersøkelser, spesifikt mot menneskelig bosettinger på månen. Instrumentene skal leveres av ulike organisasjoner i USA og Russland.
Astrid Austenå

Grimstad Dukketeater

Sammen med Bodil Lunden opprettet og drev hun Grimstad Dukketeater i perioden 1975–2000, og de ble begge hedret for denne innsatsen til figurteatrets fremme ved å bli utnevnt til æresmedlemmer av UNIMA Norge. Foreningen begrunnet utnevnelsen med følgende oppsummering:
«Grimstad dukketeater ble skapt etter modell av Mykle, der hånddukker var det sentrale virkemidlet i forestillingene. Astrid og Bodil dramatiserte helst folkeeventyr, men også historier fra kjente barnebøker. I 1995 produserte Grimstad dukketeater forestillingen «Norge i krig. Barna og hverdagen». Den ble spilt på skolene i hjemfylket Aust-Agder. I 1995 fikk Grimstad Dukketeater Grimstad Kommunes kulturpris.»
Avisen Agder Flekkefjords Tidende omtalte i 1979 en fremføring av stykket Karius og Baktus som Grimstad Dukketeater hadde holdt på biblioteket i Flekkefjord, i en artikkel som bar overskriften Barna var elleville:
«Vi kan godt forstå at Grimstad Dukketeater, som består av Bodil Lunden og Astrid Austenå, har høstet stor applaus for dette var virkelig en suksess. Det er første gang man har vært så langt borte fra Grimstad med forestillingen. De to dukkene var virkelig naturtro, der de arbeidet i "tanngarden", som også var rammen rundt det hele. De fikk ungene med seg, til sine tider var det musestille under forestillingen, mens andre ganger kunne man høre kommentarer fra barna, ikke minst da tannlegen kom med det store boret.
Det hadde bare vært å håpe at Grimstad Dukketeater kan komme til Flekkefjord flere ganger – de er hjertelig velkommen.»

Lærer

I 1966 avla Astrid Austenå lærerprøve og ble ansatt som lærer ved Frivoll skole i Grimstad. Hun tok senere tilleggsutdannelse i fagene norsk og forming.

Verv

I forbindelse med lærergjerningen hadde Austenå flere verv i Norsk Lærerlag. Fra 1968 til 1973 var hun medlem av Norsk Lærerlags landsstyre. Fra 1973 til 1977 var hun formann i Aust-Agder Lærerlag.
Nuvsfjorden

Nuvsfjorden (nordsamisk: Cuokcavuotna) er en fjord i Loppa kommune i Finnmark. Fjorden har innløp mellom Molvineset i vest og Klubben i øst og strekker seg åtte kilometer sørover til Nuvsfjordbotn.
Bygda Nuvsvåg ligger innerst i en våg på østsida av fjorden. Det er også bosetninger innover i fjorden, men bare enkelthus og små gårdsbruk.
Fv77 går langs østsida av fjorden.
Konkurranseklagenemnda

Konkurranseklagenemnda (KKN) er en norsk statlig nemnd opprettet ved lov i 2017. Nemnda kan overprøve vedtak fra Konkurransetilsynet. Den ble opprettet for å få til en mer politisk uavhengig håndhevelse av konkurranseloven, og samtidig med opprettelsen ble Kongen i statsråds adgang til å overprøve konkurransemyndighetenes vedtak på politisk grunnlag opphevet.
Nemnda har sete i Bergen og ble opprettet våren 2017. Avokat Karin Fløistad er leder for nemnda.
KKN har felles sekretariat med Klagenemnda for offentlige anskaffelser, Medieklagenemnda, Stiftelsesklagenemnda, Lotterinemnda og Frivillighetsregisternemnda.
Arkebuse

Arkebuse (fra fransk Arquebuse, opprinnelig fra tysk Hakenbüchse eller «hakebørse») er et håndholdt skytevåpen med langt løp. Under løpet hadde den ofte en hake (mothake) som ble lagt an mot fast underlag og holdt det kraftige rekylvåpenet stille under skyting.

Historie

Våpenet ble utviklet fra armbrøsten, og ble brukt fra 1200-tallet i den enkleste form som en håndholdt kanon. Fra midten av 1400-tallet ble disse utformet til arkebusen, og nå slik at vi kan kalle disse de første geværer; med tennlås, kolbe og løp. Utover 1500-tallet utviklet de seg til regelrette «håndkanoner» med uvanlig kraftig rekyl, som gjorde at de måtte utstyres med en mothake som ga dem navnet «hakebørse».
De var i bruk fram til tidlig på 1600-tallet, da de ble erstattet for fullt av musketten, som hadde mer moderne tennlåser. I lange tider ofte brukt til henrettelse av dødsdømte fanger, noe vi kjenner igjen i begrepet "å arkebusere".

Utforming

Arkebusen var et grovkalibret våpen der diameteren på løpet kunne være opp til to centimeter og med en vekt som kunne være over 10 kilo.
Thionville

Historie

Området var i antikken busatt av den germanske alemannerstammen. Kirkemøtet i Thionville ble  holdt her fra 2. februar 835 med 43 biskoper. Det gjeninnsatte Keiser Ludvig I av Det tysk-romerske rike og omstøtte de tidligere dommene hans, som han alle var uskyldige i, og avsatte erkebiskopen av Reims, Ebbo. 28. februar 835 innrømte Ebbo i Mainz at Ludvig ikke hadde gjort noen av lovbruddene som gjorde at han ble avsatt som keiser i Det tysk-romerske riket.  
Eskil, erkebiskop av Lund ble fengslet i Thionville da han kom tilbake fra en pilegrimsferd til Roma i 1153.
Beleiringen av Thionville skjedde i juni 1639 under tredveårskrigen.
Forfatteren François-René de Chateaubriand ble etterlatt for å dø under Condés militære émigré-ekspedisjon mot Thionville i 1792. 
Presten Alphons Victor Müller var født i byen i 1867. 
I årene 1870-1918 var Thionville en del av Tyskland med det tyske navnet Diedenhofen.
Torso

Torso er menneskes overkropp, foruten armer, bein, og hode. Det vil si brystpartiet, ryggen og «magepartiet».
Navnet kommer fra italiensk som egentlig betyr av trestump, eller fra det greske ordet thyrsos, som betyr stamme.
Begrepet brukes også om en skulptur av menneskets overkropp, uten armer og bein, og vanligvis også uten hode. Fra slutten av 1800-tallet er torso regnet som et selvstendig kunstuttrykk, mye på grunn av skulptøren Auguste Rodin, (1840 — 1917) som lagde torsoer. Gamle, skadde, skulpturer som har mistet armer, hode og bein kalles også torso.
Pachypodini

Utseende

Middelsstore, blanke, brunrøde til svarte skarabider. Undersiden har lange, lyse hår. Noen hunner mangler både dekk- og flygevinger og har sterkt oppsvulmet bakkropp.

Utbredelse

I Europa finnes én nyoppdaget art på Sardinia. Totalt forekommer det fire arter i Europa, i Italia inkludert Sicilia og Sardinia, og på Korsika. Forøvrig er de bare kjent fra kystområdene i Tunisia og Algerie.
Patentboks

En patentboks er en skattemessig ordning som gir skattefordeler til selskapers inntekter fra patenter, opphavsretter og varemerke. Målet med patentbokser er at selskaper skal investere mer i innovasjon ved at ordningen sørger for at skattenivået for nyutvikling er lavere enn det generelle bedriftsskattenivået. I 2015 hadde elleve land i EU patentboksordninger.
Baidicheng

Baidicheng eller Baidi (forenklet og tradisjonell kinesisk: 白帝城; pinyin: Báidì Chéng, Wade-Giles: Paiticheng eller Paiti; 8 km øst for sentrum i fylket Fengjie i byprovinsen Chongqing i Folkerepublikken Kina) er et gammelt tempelområde bygd på nordre side av floden Yangtze. Ordrett betyr stedsnavnet «Den hvite keisers by». Anlegget ligger delvis i storkommunen Yong'an, delvis i storkommunen Baidi, begge i Fengjie.
Det sies at området en gang var innhyllet i hvit tåke, noe som gav det en uutgrunnelig ro, mye godt slik en keiser skulle utstråle. Det sies også at noen så en hvit drage komme ut derfra – dragen er en keisersymbol – , og at krigsherren Gongsun Shu så et godt omen i det og utropte seg selv til keiser av Chengja. Han grunnla tempelbyen og kalte seg selv Den hvite keiser. 
På grunn av oppdemmingen av floden i forbindelse med byggingen av De tre kløfters demning er tempelområdet nå på en øy i floden. Men mye av området lå for lavt for den nye vannstanden, og flere bygninger ble derfor tatt ned og gjenoppbygd høyere oppe. Øya har broforbindelse med Yangtzes nordre bredd. Den er et viktig turistmål som mange elvecruise stanser ved.
Baidicheng er også kalt Diktenes by ettersom mange kinesiske diktere har omtalt den. Blant dem er den berømte Li Bai, som skrev Forlater Baidi om morgenen. Andre, som Du Fu, bodde der i perioder. 
Baidicheng er også hvor Liu Bei, første keiser av kongedømmet Shu i de tre rikers tid, døde. 
I 2006 ble Baidicheng erklært til nasjonalt kulturminne.